Diari Oficial de la Generalitat Valenciana


Sumari del DOGV 6856, del 06-09-2012 (2012/8265)

RESOLUCIÓ de 3 de setembre de 2012, de la Direcció General de Centres Docents, per la qual s'adjudiquen ajudes econòmiques per al desenrotllament de la primera fase dels Programes de Qualificació Professional Inicial corresponents al curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6856

Data del DOGV
:   06-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8265


Data del document
:   03-09-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de setembre de 2012, de la Direcció General de Centres Docents, per la qual s'adjudiquen ajudes econòmiques per al desenrotllament de la primera fase dels Programes de Qualificació Professional Inicial corresponents al curs 2012-2013. [2012/8265]
Per l'Orde 20/2012, de 21 de maig (DOCV núm. 6779, de 22.05.2012), de la Conselleria d'Educació, Formació i Ocupació, es van convocar ajudes per al desenrotllament dels Programes de Qualificació Professional Inicial, previstos en l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial en la Comunitat Valenciana, modificada per l'Orde 60/2010, de 5 de juny (DOCV núm. 6287, d'11.06.2010).
Examinades les peticions d'ajudes presentades per les entitats sol·licitants, i valorats els seus projectes socioeducatius en funció dels criteris i prioritats establits en l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de Programes de Qualificació Professional Inicial, modificada per l'Orde 1/2010, d'11 de gener (DOCV núm. 6198, de 03.02.2010).
Vista la proposta de concessió de les ajudes que eleva la Comissió de Valoració dels Programes de Qualificació Professional Inicial creada a este efecte, en compliment del que disposa l'article 9 de l'Orde de 7 de juliol de 2008, de la Conselleria d'Educació.
D'acord amb les competències atribuïdes per delegació segons l'article 10 de la mencionada Orde de 7 de juliol de 2008, resolc:
Primer
1. Aprovar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules i Aules Polivalents (annex I), Tallers i Tallers Polivalents (annex II) i Especial (annex III) a les entitats beneficiàries que figuren en cada un dels annexos mencionats, segons les denominacions, modalitats i imports que s'hi indiquen.
2. Denegar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules, Aules Polivalents, Tallers, Tallers Polivalents i Especial, a les entitats que figuren en l'annex IV segons l'àmbit provincial, les denominacions i modalitats que s'hi indiquen, les quals això no obstant es constituiran en llista de reserva segons el número indicat en la relació per a cada província, entenent-se que, en el cas de renúncia d'alguna de les entitats els programes de la qual hagen sigut aprovats per la present resolució, les noves concessions d'ajudes es realitzaran a favor d'entitats en la província corresponent en tot cas, i respecte de la mateixa modalitat si hi ha programes de la mateixa modalitat en la llista de reserva provincial.
3. No admetre les sol·licituds d'ajudes formulades per les entitats que figuren en l'annex V de la present resolució pels motius que s'hi indiquen.
Segon
Els Programes de Qualificació Professional Inicial es realitzaran en dos fases, segons el que disposa l'article 10.4 i 5 de l'Orde de 7 de juliol de 2008 ja citada.
Per a l'aprovació de la segona fase, s'hauran d'ajustar al que disposa l'article 10.7 de la mateixa Orde 1/2010, d'11 de gener.
Per als programes indicats en els annexos I, II i III d'esta resolució, el termini de presentació en la Conselleria d'Educació, Formació i Ocupació de la documentació de justificació econòmica, corresponent a la primera fase, finalitzarà per a les parts A i B o transferències corrents el 12 de novembre de 2012.
El pagament de la subvenció es farà efectiu en els termes que s'indica en l'article 11 de l'Orde de 7 de juliol de 2008, per un import màxim d'1.912.400 euros, a càrrec de la línia T1310000, de l'aplicació pressupostària 41.56.84.037.43.2 del pressupost de la Generalitat per a l'exercici 2012 cofinançada pel Fons Social Europeu en un 80%.
Queda condicionada l'aprovació de la segona fase dels programes de qualificació professional inicial a l'existència de crèdit per als programes en el pressupost de la Generalitat per a l'any 2013; la dita fase serà finançada per la Conselleria d'Educació, Formació i Ocupació tenint en compte el que establix l'article 29 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
Tercer
La primera fase començarà l'1 de setembre i finalitzarà el 31 de desembre de l'any d'inici del programa. La segona fase començarà l'1 de gener i finalitzarà el 30 de juny de l'any següent al de l'inici del programa. La seua justificació econòmica es presentarà abans del 16 de juliol de 2013.
A efectes lectius la data de començament i finalització del programa coincidirà amb la que s'establisca en el calendari escolar per a l'Educació Secundària Obligatòria cada curs.
Quart
A fi de poder portar a terme adequadament el procés d'escolarització en els programes finançats amb fons públics i garantir el compliment dels preceptes establits en la Llei Orgànica de Protecció de Dades (LOPD), és necessari garantir tant la viabilitat dels suports informàtics com la responsabilitat i confidencialitat sobre les dades i informacions que es processen.
Amb este fi, s'hauran de remetre via correu electrònic a l'adreça següent: , en el termini de 5 dies a comptar de la publicació d'esta disposició, les dades que més avall s'assenyalen.
Així mateix hauran d'incorporar a la base de dades, seguint les instruccions i els terminis que posteriorment s'assenyalen, les places escolars vacants que s'oferisquen.
Fitxa de dades:
- Denominació del centre o entitat
- Municipi.
- Denominació del programa.
- Codi (a omplir per l'Administració)
- Nom i cognoms del titular.
- DNI: amb el format de 9 dígits (8 números i la lletra), havent de completar amb zeros davant dels NIF fins a arribar als 9 dígits. Per exemple: el NIF: 17920560L es registraria com: 228557040S.
- Data de naixement: la data de naixement ha de tindre el format dd/mm/aa.
- Correu electrònic i telèfon de contacte
Quint
En el termini de 15 dies naturals des de la data d'inici del curs, les entitats beneficiàries procediran a la presentació de la documentació d'inici en la Direcció General de Centres Docents, que inclourà:
a) Annex VI i annex VII de la present resolució, degudament omplit per mitjà de format electrònic.
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'article 7.2 de l'Orde de 7 de juliol de 2008.
c) Fotocòpia compulsada de la documentació acreditativa de la titulació i/o experiència professional de l'equip docent.
d) En la modalitat Programes de Qualificació Professional Especial i en aquells programes que integren fins a un màxim de dos alumnes amb necessitats educatives especials, s'aportaran les certificacions de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda) per al supòsit d'entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública.
f) Escrit de notificació, firmat i segellat, on s'especifique que l'entitat beneficiària anticipa l'import econòmic, justificant el gasto abans del 10 de novembre de 2012.
g) Certificat del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant-ne l'origen i quantitat.
Esta documentació estarà disponible en l'adreça apartat «Programes de Qualificació Professional Inicial».
Sext
A causa de la participació de fons finalistes aportats pel Fons Social Europeu, les entitats beneficiàries utilitzaran el codi PCPI/FSE en cada un dels seus apunts comptables.
Sèptim
La Conselleria d'Educació, Formació i Ocupació queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'article 13 de l'Orde de 7 de juliol de 2008, quedant, en tot cas, l'entitat compromesa al compliment del que establix l'article 12 de la mateixa orde, relatiu a les obligacions de les entitats beneficiàries.
Octau
1. L'entitat beneficiària vindrà obligada a justificar en imprés normalitzat les quantitats aportades per a la realització del programa en la seua primera i segona fase. Quan este finalitze, es redactarà una memòria segons el que establix l'article 22 de l'Orde de 19 de maig de 2008 per la qual es regulen els Programes de Qualificació Professional Inicial en la Comunitat Valenciana.
2. La justificació del gasto -parts A i B- es durà a terme per mitjà dels impresos normalitzats que figuren en la pàgina web de la Conselleria d'Educació, Formació i Ocupació apartat «Programes de Qualificació Professional Inicial», aportant les nòmines, costos socials, factures i rebuts corresponents originals o degudament confrontats i ordenats que acrediten el pagament material d'estes, així com la documentació acreditativa dels pagaments realitzats per mitjà d'extractes bancaris, i per això, segons l'article 2 de l'orde DON 7765/2008, de 14 d'octubre, per la qual es determinen els gastos subvencionables pel Fons Social Europeu durant el període de programació 2007-2013, només seran gastos subvencionables els que estiguen efectivament pagats. No es consideraran gastos efectivament pagats els justificats per mitjà d'un rebut o factures. Igualment serà imprescindible l'aportació en la justificació de la declaració de reintegraments a la Generalitat per a totes les entitats. Les entitats sense ànim de lucre i centres docents aportaran igualment els certificats d'estar al corrent de la Seguretat Social i agències tributària estatal i autonòmica.
3. Segellament de documents de gasto: Els documents de gasto hauran de segellar-se amb el text següent:
«La quantitat econòmica de ... - ha sigut imputada al programa operatiu finançat per la Generalitat Valenciana en un ... % i el Fons Social Europeu en un ... %».
L'import consignat reflectirà allò que s'ha imputat a l'ajuda que podrà ser igual o inferior a l'import total del document de gasto.
Per a l'exercici pressupostari 2012 s'establix un 80% de cofinançament a càrrec del Fons Social Europeu i un 20% a càrrec del pressupost de la Generalitat Valenciana
4. Conservació de documents: Tots els documents relatius a esta actuació, tant els documents de gasto, com els documents informatius elaborats, hauran de conservar-se fins a l'any 2018.
5. Quan les activitats dels programes hagen sigut finançades, a més de la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.
6. L'entitat beneficiària realitzarà un seguiment de la prossecució d'estudis i inserció laboral dels participants en el programa que, previ estudi per la Comissió de Valoració dels Programes de Qualificació Professional Inicial, servirà d'indicador per a avaluar, en futurs exercicis, la viabilitat de les dites accions en funció del col·lectiu a què anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats en un termini màxim de 6 mesos posteriors al terme del programa.
Nové
En compliment del que disposa l'article 16 de la mencionada Orde de 7 de juliol de 2008, el material imprés divulgatiu dels Programes de Qualificació Professional Inicial, així com la retolació de les instal·lacions on es duguen a terme estos programes, s'ajustarà al model i instruccions indicades en l'annex VIII d'esta resolució.
Deu
La realització dels Programes de Qualificació Professional Inicial es regirà pel que establix l'Orde de 19 de maig de 2008 de la Conselleria d'Educació i l'Orde de 7 de juliol de 2008, l'Orde 1/2010, d'11 de gener, per la qual es modifica l'anterior, i totes les instruccions que dicte la Direcció General de Centres Docents.
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.
València, 3 de setembre de 2012.- El director general de Centres Docents: Jorge Cabo Martínez.